als_Latn dik_Latn sag_Latn
Sulmuesi spanjoll, Alvaro Morata, do të largohet nga Real Madridi për ta vazhduar karrierën në “Old Trafford” te Manchester Unitedi.
Sipas Marcas, shifra e transferimit të 24 vjeçarit mund të shkojë mbi 70 milionë euro, i cili ka vendosur të largohet pasi nuk po gjen hapësira në formacionin e Zinedine Zidane.
Duket se Jose Mourinho e ka pasur të lehtë ta bindë spanjollin për t’u transferuar në “Old Trafford”.
Sipas Marcas, Mourinho i ka telefonuar dy herë Alvaro Moratas për ta bindur atë që t’i bashkohet te Manchester Unitedit.
Sipas Marca, strategu portugez (nën të cilin Morata ka debutuar te Reali) i ka bërë një premtim të thjeshtë: “Eja me mua, do të jesh i rëndësishëm”.
Morata e mbylli sezonin në Madrid me 20 gola në 43 paraqitje. /Express/
als_Latn als_Latn als_Latn als_Latn als_Latn als_Latn